CELEX: 62007FO0070
Language: hu
Date: 2009-02-18 00:00:00
Title: A Közszolgálati Törvényszék (első tanács) 2009. február 18-i végzése.#Luigi Marcuccio kontra az Európai Közösségek Bizottsága.#Közszolgálat - Tisztviselők - Költségek megállapítása - Nyilvánvaló elfogadhatatlanság.#F-70/07. sz. ügy.

A KÖZSZOLGÁLATI TÖRVÉNYSZÉK VÉGZÉSE
      (első tanács)
      2009. február 18.
      F‑70/07. sz. ügy
      Luigi Marcuccio
      kontra
      az Európai Közösségek Bizottsága
      „Közszolgálat – Tisztviselők – Kártérítési kereset – Költségek megállapítása – Hatáskör nyilvánvaló hiánya – A Bíróság alapokmánya melléklete 8. cikkének (2) bekezdése szerinti áttétel – Nyilvánvaló elfogadhatatlanság”
      Tárgy: Az EK 236. cikk és az EA 152. cikk alapján előterjesztett kereset, amelyben L. Marcuccio lényegében azt kéri, hogy a Közszolgálati
         Törvényszék kötelezze arra a Bizottságot, hogy térítse meg a felperesnek azzal okozott károkat, hogy megtagadta a T‑176/04. sz.,
         Marcuccio kontra Bizottság ügyben (2006. március 6‑i végzés, az EBHT‑ban nem tették közzé) állítólag felmerült, megtérítendő
         költségek visszafizetését.
      
      Határozat: A Közszolgálati Törvényszék az Európai Közösségek Elsőfokú Bírósága elé teszi át a keresetet annyiban, amennyiben az a T‑176/04. sz. üggyel
         összefüggésben megtérítendő költségek megállapítására irányul. A Közszolgálati Törvényszék a keresetet az ezt meghaladó részben
         mint nyilvánvalóan elfogadhatatlant elutasítja. A Közszolgálati Törvényszék a kereset költségeiről jelenleg nem határoz annyiban,
         amennyiben az a T‑176/04. sz. üggyel összefüggésben megtérítendő költségek megállapítására irányul. A felek maguk viselik
         saját költségeiket a kereset ezt meghaladó része tekintetében.
      
      Összefoglaló
      Eljárás – Költségek – Megállapítás – Megtérítendő költségek – Hatáskörrel rendelkező bíróság
      (Az Elsőfokú Bíróság eljárási szabályzata, 92. cikk, 1. §)
      A vitatott határozat megsemmisítése és az e határozattal szemben előterjesztett panaszt elutasító határozat megsemmisítése
         iránti kérelmek, valamint azon kérelmek, amelyek valamely intézmény arra való kötelezésére irányulnak, hogy az a tisztviselőnek
         késedelmi kamatokkal és kamatos kamattal növelt pénzösszeget fizessen – amely kereseti kérelmek ténylegesen az olyan jogvitában
         felmerült megtérítendő költségek intézmény általi megfizetésére irányulnak, amelyet az Elsőfokú Bíróság bírált el, és amely
         tekintetében határozott a költségek viseléséről – a tárgyukra figyelemmel a költségek megállapítása iránti kérelemnek tekintendők.
         Mivel az Elsőfokú Bíróság eljárási szabályzata 92. cikkének 1. §‑a értelmében az ilyen kérelmet ez utóbbi bíróságnál kellett
         volna előterjeszteni, a Közszolgálati Törvényszék nem rendelkezik hatáskörrel a fent említett kérelmek elbírálására.
      
      E tekintetben a kereseti kérelmek annak meghatározása érdekében való pontos jogi minősítése, hogy a bíróság rendelkezik‑e
         hatáskörrel annak vizsgálatára, kizárólag a bíróság mérlegelésébe tartozik, és nem függ a felek szándékától.
      
      (lásd a 16. és 18. pontot)